

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

Općinsko vijeće Općine Vidovec

KLASA: 363-02/23-01/004

URBROJ:2186-10-01/1-23-14

Vidovec, 14. studenog 2023.

Temeljem članka 59. i 62. Zakona o komunalnom gospodarstvu („Narodne novine“, broj 68/18, 110/18 i 32/20) i članka 31. Statuta Općine Vidovec („Službeni vjesnik Varaždinske županije“, broj 20/21), Općinsko vijeće Općine Vidovec na 21. sjednici održanoj dana 14. studenog 2023. godine, donijelo je

**ODLUKU**

**o proglašenju komunalne infrastrukture javnim dobrom u općoj uporabi**

**Članak 1.**

Ovom Odlukom proglašava se javnim dobrom u općoj uporabi u neotuđivom vlasništvu Općine Vidovec komunalna infrastruktura kako je navedeno u tablici:

|  |  |  |  |
| --- | --- | --- | --- |
| NAZIV KOMUNALNE INFRASTRUKTURE | VRSTA KOMUNALNE INFRASTRUKTURE | BROJ KATASTARSKE I ZEMLJIŠNOKNJIŽNE ČESTICE | NAZIV KATASTARSKE ČESTICE |
| Nerazvrstana cesta  NC 2-075 | Put Jugovo polje | 255/42 | k.o. Zamlača |

**Članak 2.**

Komunalna infrastruktura iz članka 1. ove Odluke u naravi predstavlja nerazvrstanu cestu koja nosi oznaku NC 2-075.

**Članak 3.**

Ova Odluka dostavit će se na provedbu Općinskom sudu u Varaždinu - Zemljišnoknjižnom odjelu Varaždin radi upisa u zemljišne knjige komunalne infrastrukture navedene u članku 1. ove Odluke kao „Javno dobro u općoj uporabi u neotuđivom vlasništvu Općine Vidovec“, Vidovec, Trg svetog Vida 9, 42205 Vidovec, OIB: 73261610446.

**Članak 4.**

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

PREDSJEDNIK

Krunoslav Bistrović